# Pakistan bayrağı

| Pakistan bayrağı |
| --- |
|  |
|  Vikianbarda əlaqəli mediafayllar |

**Pakistan bayrağı**(urdu پرچم پاکستان */ Pârĉami Pakistân*), həmçinin **Milli bayraq** (urdu قومی پرچم*/ Qaumī Pârĉam*) kimi tanınan — Pakistanın Dövlət bayrağı. Pakistan İslam Respublikasının rəsmi dövlət rəmzlərindən biridir.

## Bayrağın tarixi

Bayraq 1906-cı ildə Hindistanda müsəlmanların siyasi hüquqlarını təmsil etmək üçün qurulan Bütün Hindistan Müsəlman Liqası adlı siyasi təşkilata əsasən yaradıldı. Bayrağın yaradıcısı vəkil, Pakistan hərəkatının lideri Seyid Əmir-uddin Kedvaidir. Bayraq, ölkə ingilislərin hakimiyyəti altında olduğu zaman Hindistan yarımqitəsinin müstəqil dövlətə - Pakistan və Hindistan kimi iki müstəqil dövlətə bölündükdən sonra 14 avqust 1947-ci ildə qəbu edildi. Bu bayraq 1956-cı ildə Pakistanın ilk konstitusiya və dövlətin Pakistan İslam Respublikası olmasına qədər dəyişməz qaldı.

## Bayrağın təsviri

Bayrağın dizayn diaqramı
Pakistan bayrağı tünd yaşıl fonda yerləşdirilmiş ağ aypara və 5 guşəli ulduzdan və bayrağın sol hissəsində bayrağın 1/4 hissəsini əhatə edən ağ şaquli zolaqdan ibarətdir. Yaşıl ənənəvi bir İslam rəngidir. Aypara və ulduz İslamın simvollarıdır. Ağ zolaq Pakistandakı qeyri-müsəlman, azlıq dini qruplarını təmsil edir. Müasir mənada yaşıl rifahı, ağ rəng sülhü, ağ aypara tərəqqisini, beş guşəli ağ ulduz isə gələcəyi və aydınlığı simvolizə edir.

Texniki göstəricilərə görə, ağ şaquli zolaqlı, yaşıl hissənin mərkəzində ağ aypara və beş guşəli ulduz olan, uzunluğu [A] və eni [B] 3:2 nisbətində tünd yaşıl düzbucaqlı bayraq.
Ağ hissənin eni [C], bayraq uzunluğunun [A] dörddə birinə, yaşıl hissə qalan dörddə üç hissəsinə [D] bərabərdir. Yuxarı sağ küncdən yaşıl hissənin aşağı sol küncünə qədər L3 diaqonalını çəkilib. P1 yaşıl hissənin mərkəzində, P2 isə L3 diaqonalının və bayraq hündürlüyünün 13/20-ə bərabər yuxarı sağ küncdən əmələ gələn C4 qövsünün kəsişməsində yerləşir. Mərkəzi P1 nöqtəsi olan və 3/10 radiusu birinci C1 dairəsini, mərkəzi P2 nöqtəsi olan və 11/40 radiusu ikinci C2 dairəsini təsvir edir. Bu iki dairənin yaratdığı çəpərlər Aypara yaradır. Beşguşəli ağ ulduzunun ölçüləri, L3 diaqonalı üzərində P2 və P3 arasında yerləşmişdir və bayrağın hündürlüyü 1/10 radiusu olan bir C3 dairəsi çəkilərək təyin olunur.

### Ölçüləri

Pakistan müxtəlif hallarda bayraqların ölçülərini təqdim edirː

Mərasimlərdə: 24′ × 16′, 21′ × 14′, 18′ × 12′, 11′ × 6 2⁄3′ və ya 9′ × 6 1⁄4′.

Binalar üzərində istifadə üçün: 6′ × 4′ və ya 3′ × 2′.

Avtomobillər üçün: 24″ × 16″.

Masalar üçün: 10 1⁄4″ × 8 1⁄4″.

### Rənglər

|  | Green | White |
| --- | --- | --- |
| **RGB** | `0/64/26` | `255/255/255` |
| **Onaltılıq say sistemi** | `#00401A` | `#FFFFFF` |
| **CMYK** | `100/0/60/75` | `0/0/0/0` |

## Dövlət məmurları tərəfindən istifadəsi

Dövlət bayrağının istifadəsi 2002-ci ildə Baş nazir Zəfərullah Xan Camali tərəfindən tətbiq olunan Pakistan Bayrağı Qaydaları ilə tənzimlənir.

| Ofis | Rəsmi iqamətgahda bayraq | Nəqliyyat vasitələrində bayraq |
| --- | --- | --- |
| Pakistan Prezidenti | Y | Y |
| Pakistan Baş naziri | Y | Y |
| Pakistan Senatının Sədri | Y | Y |
| Pakistan Milli Məclisinin sədri | Y | Y |
| Pakistanın baş hakimi | Y | Y |
| Federal Şəriət Məhkəməsinin Baş hakimi | Y | Y |
| Pakistanın Əyalət qubernatorları | Y | Y |
| Federal nazirlər (federal nazirlərin imtiyazlarına malik olan vəzifəli şəxslər) | Y | Y |
| Əyalətlərin baş nazirləri | Y | Y |
| Əyalət nazirləri | Y | Y |
| Pakistanın inzibati ərazi vahidləri | Y | Y |
| Senat sədrinin müavini | Y |  |
| Milli Məclisin vitse-spikeri | Y |  |
| Əyalət Məclislərinin spikerləri | Y |  |
| Ali Məhkəmələrin baş hakimləri | Y |  |
| Pakistanın səfirləri və Ali Komissarları | Y | Y |
| Şöbə komissarları, Komissar müavinləri və siyasi agentlər | Y |  |

## Milli bayraq protokolları

* Başqa heç bir bayraq və ya rəng daha yüksəkdə dalğalanmamalıdır.
* Digər milli bayraqlarla yanaşı göstərildikdə və ya asıldıqda, milli bayraq asılmalı və ya digər milli bayraqlar ilə eyni hündürlükdə göstərilərək, dalğalandırılmalı heç vaxt aşağı endirilməməlidir.
* İki bayraq və ya rəng varsa, dövlət bayrağı sağ tərəfdən dalğalanmalıdır. Bayraqların sayı ikidən çox olduqda, milli bayraq mərkəzdə yerləşdirilməlidir və bayraqların sayı bərabər olduqda mərkəzin ilk sağ tərəfində qaldırılmalıdır.
* Əyalət, hərbi və ya korporativ bayraqların yanında asılarkən milli bayraq daha yüksəkdə olmalıdır.
* Bir dirəyə bağlandıqda, yalnız sol tərəfdən bağlanmalıdır (ağ çubuğun başında) bağlanmalı və heç bir maneə olmadan sərbəst dalğalanmaq üçün buraxılmalıdır.
* Yürüş zamanı dövlət bayrağı mərkəzdə və ya yürüşün sağ tərəfində, yürüş quruluşunda olmalıdır.
* Torpaq, ayaqqabı və ya digər çirkli maddələrə toxundurmaq olmaz.
* Heç vaxt qaranlıqda dalğalandırmaq olmaz.
* Sübh vaxtı qaldırılmalı və qaranlıqda endirilməlidir (bayrağın əsla endirilmədiyi yeganə rəsmi bina olan Pakistan Parlamenti xaricində). Gecələr Pakistan Parlamenti üzərində süni işıqlarla dalğalandırılır.
* Qalxma və ya enmə zamanı: (i) bütün formalı heyət tərəfindən salamlanmalı, (ii) digərləri isə təvazökarlıqla dayanmalıdırlar.
* Təntənəli şəkildə qaldırılmalı və ya endirilməlidir.
* Üfüqi görünüşdə ağ zolaq həmişə solda, yaşıl sahə isə sağda olmalıdır.
* Şaquli şəkildə göstərildiyi zaman ağ zolaq həmişə yuxarıda, yaşıl sahə isə aşağıda olmalıdır.
* Çirklənmə ehtimalı olduğu yerlərdə göstərilməməlidir.
* Yandırılmamalı və ya tapdanmamalıdır.
* Bayraq torpağa basdırılmamalı və ya qəbirə endirilməməlidir (bayraqlı tabut basdırılarkən Dövlət Bayrağı tabutdan ayrılmalı və dəfndən sonra qəbrin üstündə tutulmalıdır).

## Mərhələlər

2017-ci il 14 avqust tarixində Bəlucistan əyalətinin mərkəzi Kvettada Pakistan bayrağı 2 mil uzunluğunda qaldırıldı.

## İstinadlar